  Туспуктэм: Григорий Фомин Наталия Сильвестрова Удмуртилэсь тӧрозэ Алесандр Бречаловез улосвыллэн мерлык но экономика азинсконэзлы тыршемез понна Эшъяськон Орденэн данъязы. Со сярысь косэтэз кинюртӥз Россилэн азьмуртэз Владимир Путин, элькун тӧролэн но кивалтэтлэн пресс-службазы ивортӥз. Александр Бречалов Удмуртилэн тӧроез луэм дырысен 54 нылпи сад, 17 школа пуктӥзы, эшшо ньылзэ – Ижкарысь Строитель но Столичной микроёросъёсын, Дэри ёросысь Ягулын но Пыӵанкаын – таяз арын ӝуто. Улосвылын 380 спорт огъетъёс, 14 лулчеберет юртъёс, 96 эмъяьконниос лэсьтӥзы, 1 сюрс 900 иськем сюресъёсты тупатъязы. Вить амбулаториос но Сарапулын поликлиника пукто, Сарапулын ик «Позитрон» спорт огъетэз, Шарканын байссейнэз, Ува школаын стадионэз лэсьтон йылпумъяське ни. Эграын бассейнэн спорт огъет ӝуто, Ижкарын оштолэзе вачепумит нюръяськонъя дворец пуктыны кутскизы. Удмуртиын ужбергатонэз азинтон понна ӟеч луонлыкъёс радъямын. Али элькунын 115 сюрс пичи но шоро-куспо ужбергатонниос. Пӧсьтолэзе Владимир Путин Александр Бречаловен пумиськонын элькунынсь инвестициос кысконъя ужез ӟечен пусйиз. Тегъёс: данъетъёс АлександрБречалов ВладимирПутин Удмуртия  